Þingræður haldnar á Alþingi Íslendinga



Herra forseti. Þetta frv. var upphaflega borið fram hér í Nd., en hefur nú einnig fengið afgreiðslu Ed., sem hefur gert breyt. á 5. gr. þess. Þegar frv. var hér til meðferðar, voru samþ. 3 brtt. við það frá minni hl. fjhn., og ein breyt. um stjórnarfyrirkomulag verksmiðjanna, á þá leið, að síldarútvegsn. skyldi annast stjórn og rekstur verksmiðjanna og ráða starfsmenn þeirra. Nú hefur hv. Ed. breytt þessu í það horf, að atvmrh. skuli skipa þriggja manna stjórn fyrir verksmiðjurnar. Ég fæ ekki séð, að ástæða sé til þess að hafa þannig sérstaka stjórn fyrir þessar verksmiðjur, og tel víst, að hv. dm. séu á sama máli og fyrir skömmu um það, að þetta muni ekki vera umfangsmeira en svo, að síldarútvegsn. geti vel annazt þetta. Ég vil því leyfa mér að bera fram skriflega brtt. við 5. gr. frv., um það, að síldarútvegsn. annist stjórn og rekstur verksmiðjanna og ráði starfsmenn þeirra, og verði frv. þannig fært í sama búning og það var í, þegar það fór til Ed. - Ég sé ekki ástæðu til að endurtaka þau rök, sem ég áður færði fyrir því, að eðlilegt sé að haga stjórn verksmiðjanna á þennan veg, en vil leyfa mér að afhenda hæstv. forseta þessa skrifi. brtt. með ósk um, að hún verði tekin til meðferðar.



Herra forseti. Þetta frv., sem nú hefur gengið í gegnum Ed., hefur tekið þar smávægilegum breyt. Í fyrsta lagi hafa verið felld burtu ákvæði í 17. gr., sem ágreiningur varð um hér í Nd. við 3. umr. varðandi styrk til endurbyggingar í sveitum, sem ég benti þá á, að rak sig á önnur atriði frv. Í öðru lagi er gerð nokkur breyt. á 9. gr., sem ég hef ekkert við að athuga. Í þriðja lagi er breyt. á 11. gr., sem ég tel, að ekki sé til hins verra. Og loks er breyt. á 19. gr. Það er ákvæði um, hvernig skuli fara, þegar jörð kemur til söl,u. Eg tel þetta óþarft og eigi fremur heima í reglugerð.



Ég tel, að ein breyt. að minnsta kosti, sem gerð hefur verið á frv. í Ed., sé til hins verra. En það er, að felld hefur verið niður síðari málsgr. 17. gr. Ég tel heppilegra, að sú heimild, sem þar var gefin, sé í frv., og flyt á þskj. 825 brtt. shlj. þeirri brtt., sem ég flutti áður hér í Nd. og var þá samþ. Vænti ég, að hv. d. hafi ekki breytt um skoðun síðan. Ég vil benda á, að hér er einungis um heimild að ræða, sem aðeins skal nota handa þeim, sem heldur kjósa að fá stuðninginn í þessu formi, og ég fæ ekki séð, að þetta reki sig á önnur ákvæði frv. Ég get ekki heldur séð, að frv. sé teflt í nokkra tvísýnu, þótt það fari aftur til Ed., þar sem hún mun eiga eftir að starfa nokkuð enn þá.

Frsm. (Jón Pálmason) : Ég kemst ekki hjá því að minnast ofurlítið á þessa brtt. nú, þótt ég hafi að vísu rætt um hana áður. Hv. þm. V.-Húnv. heldur því fram, að þessi brtt. reki sig ekki á önnur ákvæði frv. Nú er það ljóst, að nýbýlastjórn hefur ekkert fé til umráða til þess að veita þessa styrki, og með þessum ákvæðum eru jafnframt numdar úr l. reglur um byggingarstyrki. Það, sem ég tel lakast við þetta ákvæði, er það, að það hlýtur að setja nýbýlastjórn í stöðugan vanda um það, hvenær ætti að nota slíka heimild og hvenær ekki, og ætla má, að einatt yrði úr því argaþras. Ég ætla þess vegna, að bezt fari á, að samþ. frv. eins og það liggur nú fyrir, en halda ekki fast við þetta ákvæði svo stórgallað sem það er.



Ég fæ ekki séð, að það, sem hv. þm. A.-Húnv. hefur nú sagt, hafi inni að halda nokkur haldgóð rök. Hann sagði, að nýbýlastjórn hefði ekkert fé til umráða, en samkv. minni till. er stjórninni einmitt heimilað að veita úr sjóðnum til þessa. Enn fremur hygg ég, að þannig megi ganga frá reglum um þessar styrkveitingar, að nýbýlastjórn sé ekki sett í neinn vanda fram yfir það, sem verið hefur.

Frsm. (Jón Pálmason) : Það er skýrt fram tekið í III. kafla þessara l., að Byggingarsjóður skuli vera undir umsjá Búnaðarbankans, og þar er ekkert fé, sem nýbýlastjórn getur haft umráð yfir, enda þótt þannig væri ákveðið í öðrum kafla laganna.



Ég sé ekkert því til fyrirstöðu, að fá megi nýbýlastjórn þetta vald, með því að samþ. mína brtt.

Frsm. (Gunnar Thoroddsen) : Herra forseti. Minnihl. n. flytur brtt. við þetta frv. Þær eru í prentun, og mun þeirra von áður en langt líður. Tel ég ekki rétt, að málið sé rætt fyrr en þær brtt. liggja fyrir. Ég fer því fram á það við hæstv. forseta, að hann flytji málið á dagskrá næsta fundar, sem verður strax á eftir.

Forseti (BG) : Forseti verður við þeirri ósk og frestar umr. og tekur málið fyrir á næsta fundi, sem haldinn verður strax að afloknum þessum fundi.